kardosdrur/scandi-wiki huggingface dataset:
Hekseprocesserne i Salem

Hekseprocesserne i Salem var en serie høringer og retssager i Massachusetts Bay-kolonien i Amerika, mellem februar 1692 og maj 1693.
Vinteren 1691/92 frygtede puritanerne at tabe kontrollen over kolonien. Kulden var streng, og indianerkrigene pågik. I køkkenet i præstegården i Salem arbejdede en vestindisk slavinde Tituba. Præstens datter, 9-årige Elizabeth Parris, og hendes kusine Abigail Williams, frydede sig, når Tituba underholdt dem med trylleformler og spådomme udført ved at komme eggehvide i et glas vand. Det var ellers kunster, puritanerne anså som djævelens værk. Ud på vinteren begyndte Elizabeth at få anfald af gråd, mens Abigail krøb på alle fire og gøede. Også andre piger fik "anfald", og en dag fortalte 12 år gamle Ann Putnam om en frygtelig kamp, da en heks med kniv ville skære hendes hoved af. Landsbylægen William Griggs fandt intet forkert ved pigerne, og tilskrev "en ond hånd" deres problemer.

Pastor Parris pressede på for at få pigerne til at fortælle mere om det, der plagede dem, og da han fik nys om, at Titubas mand havde lavet en "heksekage" tll dem af rugmel ispædet pigernes urin, fik han navnet Tituba ud af dem. Tiggersken Sarah Good blev navngivet, ligeså Sarah Osborne, der åbent levede sammen med en mand uden at være gift med ham. Tituba indrømmede at være heks, og at have angrebet Ann Putnam med kniv. Værre var det, at hun også påstod at være kun én af mange andre hekse på stedet. Salems tidligere præst, George Burroughs, blev tiltalt for at være heksenes anfører, og hængt 19. august. Han var kendt som en lystløgner, der pralede af sine kræfter, og havde rygte på sig for at være en konemishandler. En gang han var ude og plukke jordbær sammen med sin svoger og dennes kone, blev han væk. Da de kom hjem, fandt de ham der, hvor han oplyste, at han havde hørt alt, de havde sagt om ham, for "min gud gør jeres tanker kendt for mig". De mente, han måtte tale om djævelen, for den kristne gud befatter sig ikke med det okkulte.

Den 80-årige Giles Corey, der afslog at være vidne, blev langsomt kvalt under tunge sten. I løbet af syv måneder var syv mænd og 13 kvinder henrettet, mange efter vidneprov fra genfærd og ånder. Tituba gik imidlertid fri, fordi hun havde tilstået, men familien Parris sørgede dog for at få hende solgt.

Det hele var kommet så ud af kontrol, at opinionen først vendte, da selveste rektor for Harvard-universitetet blev tiltalt. Guvernør William Phips sørgede for at benåde alle dømte, og efterhånden blev også de henrettede frikendt.

Noter

Eksterne links 

 Salemprocesserne i Den Store Danske. Hentet 10 september 2013.

Hekseri
Retshistorie
Massachusetts' historie
Essex (Massachusetts)

Essex er en amerikansk by i staten Massachusetts.

Byer i Massachusetts
Bøjningsform

Bøjningsform el. fleksion betegner – inden for grammatik – at samme ord kan forekomme i forskellige former afhængig af dets funktion i sætningen.

Bøjning af navneord (substantiver) og tillægsord (adjektiver) kaldes deklination, f.eks.: barn, barnet, børn, børnene.

Tillægsordenes gradbøjning kaldes komparation, f.eks. stor, større, størst.

Bøjning af udsagnsord (verber) kaldes konjugation, f.eks.: gå, går, gik, gået.

De enkelte afledte former kaldes bøjningsformer. Bøjningsformer kan angive kasus (fald), numerus (ental/flertal), genus (køn), tempus (tid), person og modus (måde) m.v. afhængig af sprog. Bøjningselementer kaldes morfemer.

Grammatik
Fleksion

Fleksion kan henvise til:

 bøjningsform (grammatik)
 fleksion (fysiologi)
Fredvangbroerne

Fredvangbroerne er to Cantileverbroer som forbinder fiskelejet Fredvang på Moskenesøya med resten af Flakstad kommune på Flakstadøya i Nordland fylke i Norge. Mellem de to broer ligger den lille ø Torvøya. Broerne er del af fylkesvei 808.

Både Kubholmleia bro og Røssøystraumen bro er 240 meter lange og har hovedspænd på 115 meter. Begge broerne har 3 spænd og en gennemsejlingshøjde på 16 meter. Broerne blev åbnet 3. december 1988 og erstattede færgeforbindelsen mellem Finnbyen og Fredvang. Færgeforbindelsen blev sat i drift i 1965.

Ekstern henvisning
Structurae om Kubholmleia bru 

Broer i Norge
Nordlands geografi
John Henderson

John Nathan Henderson (Født d. 9. januar 1979 i Nashville, USA) er en tidligere amerikansk fodbold-spiller, som spillede defensive tackle for henholdsvis Jacksonville Jaguars og Oakland Raiders. Han har tidligere spillet for Jacksonville Jaguars.

Henderson blev valgt til to Pro Bowls, der er en All-Star kamp for NFL spillerne. Han er kendt for at være en hård spiller, da hans opvarmning består af lussinger fra en lille træner.

Noter 

Amerikansk fodbold-spillere fra Tennessee
Amerikansk fodbold-spillere fra Jacksonville Jaguars
Amerikansk fodbold-spillere fra Oakland Raiders
Personer fra Nashville
Kogehud

Kogehud er et begreb som anvendes af guld- og sølvsmede kender til under fremstillingen af emner i guld og sølv. Kogehud kommer af opvarmning af f.eks sølv 925 promille (Sterling), som er en legering af finsølv og kobber, hvor kobberionerne trækker frem i overfladen og danner "skjolder". Det er ikke pænt på smykker eller korpus (tallerkner, fade, o.lign) derfor forsølves bearbejdet sølv ofte som en slutfinish.

Man kan også fjerne kogehud ved at lave en hvidkogning, hvor det rødglødende emne afkøles brat i svovlsyre og efterfølgende poleres.

Håndværk
Håndværksudtryk
Europavej E10

Europavej 10 (E10), er en europavej som går mellem Å i Lofoten og Luleå i Sverige. Den norske del har fået betegnelsen Kong Olav Vs vej. Vejen krydser rigsgrænsen på Bjørnfjell nord for Narvik.

Forløbet er fastlagt af UNECE: Å i Lofoten – Narvik – Kiruna – Luleå.

Vejen gik tidligere omkring Melbu, Stokmarknes og Sortland, men en ny strækning mellem Fiskebøl og Gullesfjordbotn («Lofast») åbnede 1. december 2007. Delstrækningen mellem Fiskebøl og Raftsundet blev åbnet i 1998.

Eksterne henvisninger 

10
Nordlands geografi
Troms og Finnmarks geografi
Veje i Norge
Veje i Sverige
Bjørnfjell

Bjørnfjell (samisk Bonjovárri) er et fjeld øst for Narvik i Nordland fylke i Norge, ved grænsen til Sverige. Fjeldets top er beliggende er 760 moh. Navnet Bjørnfjell bruges også om hele fjeldområdet, hvor Europavej 10 og Ofotbanen går fra Ofoten mod Sverige, og også om Bjørnfjell station.

Stednavnet skriver sig fra et møde med en bjørn mens arbejderne var ved at gennemføre udstikningen af Ofotbanen i 1883. Ifølge Albert Axelsen, der var til stede, skal bjørnen være flygtet, da en af arbejderne trak sin kniv og løb imod den.

Rigsvejen over Bjørnfjell blev åbnet i 1984 og knyttede området sammen med det svenske vejnet. Siden 1992 har vejen været Europavej 10. Vejens højeste punkt, ca 520 moh., er på Bjørnfjell. Vejen er åben hele året, men bliver af og til lukket i kortere perioder ved uvejr om vinteren. Ved grænsen ligger Bjørnfjell toldstation. Grænseovergangen på Bjørnfjell er den mest trafikerede i Nordland. Den er populær for folk i det nordlige Nordland og Syd-Troms, der vil købe billigt ind i Sverige.

Under det tyske angreb på Norge i april–juni 1940 var der hårde kampe mellem tyske og norske styrker på Bjørnfjell, hvor major Omdals styrke blev nedkæmpet 16. april 1940.

Senere oprettede den tyske besættelsesmagt en fangelejr ved Øvre Jernvann på Bjørnfjell. 283 jugoslaviske krigsfanger døde i lejren. 17. juli 1942 blev 588 jugoslaviske krigsfanger kørt op til Bjørnfjell i lastbiler klædt med pigtråd og sat i midlertidig karantæne. Imens blev deres medfanger, under påskud af at de var smittet med plettyfus, skudt og smidt i massegrave under Beisfjord-massakren.

Noter

Se også 
 Beisfjord-massakren

Bjerge i Nordland
Helmig herfra

Helmig herfra er det trettende studiealbum fra den danske sanger og sangskriver Thomas Helmig, der blev udgivet den 6. november 2006. Det er Helmigs første dansksprogede album i 16 år siden Løvens hjerte (1990). Albummet gik ind som #1 på hitlisten med 25.000 solgte eksemplarer i den første uge. I 2007 blev albummet certificeret fire gange platin for 120.000 solgte eksemplarer. Helmig herfra var det syvende bedst sælgende i 00'erne ifølge IFPI Danmark.

Albummet er skrevet og produceret af Thomas Helmig, og optaget i hans studie The Annex i Risskov samt Grapehouse Studio i København. Sangen "Aldrig sige aldrig mere" er skrevet til filmen Sprængfarlig bombe, og udkom forud for albummet den 4. august 2006. Den regulære førstesingle, "Op og ned" udkom den 6. oktober 2006. Grundet en fejl i produktionen af sangen, lyder det som om Helmig synger "off og ned". Andensinglen, "Det du kan" (2007) udkom også i et remix med hip hop-gruppen KNA Connected, der solgte guld for 7.500 downloads.

Spor 
Alle sange er skrevet af Thomas Helmig.

Hitlister og certificeringer

Ugentlige hitlister

Certificeringer

Kilder

Eksterne henvisninger 

Thomas Helmig-album
Album fra 2006
Varulve (film)

The Howling, der havde dansk biografpremiere under titlen Varulve, er en amerikansk horrorfilm fra 1981, produceret af Roger Corman, instrueret af Joe Dante og skrevet af John Sayles, baseret på en roman af Gary Brandner og med banebrydende makeup-effekter er skabt af Rob Bottin.

Filmen fik mange fortættelser, de fleste produceret direkte til video.

Medvirkende
Dee Wallace (Karen White)
Patrick Macnee (Dr. George Waggner)
Dennis Dugan (Chris)
Christopher Stone (R. William 'Bill' Neill)
Belinda Balaski (Terry Fisher)
Kevin McCarthy (Fred Francis)
John Carradine (Erle Kenton)
Slim Pickens (Sam Newfield)
Elisabeth Brooks (Marsha Quist)
Robert Picardo (Eddie Quist)
Kenneth Tobey (Older Cop)
Forrest J. Ackerman (Bookstore Customer)
Roger Corman (Man in Phone Booth)
John Sayles (Morgue Attendant)

Howling-filmserien
The Howling (1981)
Howling II: Stirba - Werewolf Bitch (1985)
Howling III (1987)
Howling IV: The Original Nightmare (1988)
Howling V: The Rebirth (1989)
Howling VI: The Freaks (1991)
Howling: New Moon Rising (1995)

Eksterne henvisninger
 
 Howling-nyheder/anmeldelser på Skræk og Rædsel

Amerikanske film fra 1981
Gyserfilm fra USA
Varulvsfilm
Engelsksprogede film
Å (Moskenes)

Å er et fiskevær med ca. 120 indbyggere i Moskenes kommune i øgruppen Lofoten i Nordland fylke i Norge. Stedet ligger på sydøstsiden af Moskenesøya, og er endepunktet for Europavej 10. Indtil 1990'erne var fiskeri med blandt andet tørfiskproduktion og trandamperi stedets vigtigste erhverv, men siden da har turismen overtaget som den vigtigste økonomiske aktivitet.

Stednavnet 
Oprindeligt var Aa en gård, nævnt første gang i 1567. Navnet Å er norrønt á (= å, elv) og er oprindelig navnet på elven Å som løber gennem stedet. Byen kaldes også "Å i Lofoten" for ikke at forveksles med andre steder, der hedder Å.

Beskrivelse 
I dag lever byens indbyggere hovedsagelig af turisme om sommeren. Fiskerlejet har bevaret det gamle bygningsmiljø fra midten og slutningen af 1800-tallet, blandt andet et trandamperi fra 1850, et bageri fra 1844, flere rorbuer og det gamle handelsmiljø. Flere af husene er fredet. De to museer Lofoten Tørfiskmuseum og Norsk Fiskeværsmuseum består af 23 bygninger, der står på deres oprindelige pladser.

De gamle rorbuer bruges i nutiden hovedsagelig som feriehytter, men der findes stadig aktive fiskere, som benytter fiskehytterne til deres oprindelige formål. Det, som gør stedet Å specielt attraktivt, er de mange og forskellige fritids- og kulturaktiviteter og rekreation. Stedet er udgangspunkt for mange vandreture.

Vest for Å ligger den 2 km lange dal Stokkvikadalen med campingplads og udsigt til Moskenesstraumen og øen Værøy. Stedet huser også en del af fiskerimuseet. I dalen ligger søen Stokkvikvatnet (46 moh.).

I 1963 åbnede Lofotvejen for færdsel helt frem til Å, og blev officielt åbnet af kong Olav 5. Fra august 1992 blev E10 omdøbt til Kong Olavs vej fra rigsgrænsen ved Bjørnfjell og frem til Å.

I 2004 bestemte den britiske komiker Paul Parry sig for at cykle fra punkt A til B, dvs, fra Å i Lofoten til Bee i Nebraska.

Beskydningen af Å i 1963 
I 1952 købte Norges forsvarsministerium Stokkvika og Stokkvikdalen for at bruge området som skydebane. Søndag den 8. september 1963 afholdt Sjøforsvaret skydeøvelse, hvor to fregatter, KNM "Bergen" og KNM "Stavanger", skød granater mod Stokkvikdalen. En fejl ved højdeindstillingen på en af KNM "Bergen"s kanoner forårsagede, at 10-15 affyrede granater gik for højt, gik over bjerget og landede på Å på øens modsatte side. Granaterne slog ned i bebyggelsen på Å, i Ågdalen, Trolldalsvatnet og muligvis også i havet udenfor; men ingen kom til skade, da den skrækslagne lokalbefolkning havde søgt dækning. 23. september finkæmmede 80 kystartillerister og en ammunitionsekspert vandet udenfor efter blindgængere, og Sjøforsvaret skrinlagde helt Stokkvikdalen som øvelsessområde. Beskydningen af Å medvirkede dog til en regeringskrise i forbindelse med Kings Bay-sagen på Svalbard samme år, der tvang Einar Gerhardsen til at gå af som statsminister.

Kendte med tilknytning til stedet 
Hans Erik Dyvik Husby, sanger i det norske punkrock-band Turbonegro, boede i Å de første år af sit liv.

Galleri

Referencer

Eksterne henvisninger 

 Å i Lofoten 
 turliv.no – information og billeder fra Å
 Presentation af Å i Lofoten

Nordlands geografi
Byer i Norge
Lofoten
Antiziganisme

Antiziganisme er racisme eller fordomme rettet mod romaer.

Se også
Antisemitisme

Romaer
Holocaust
Racisme
Poul Christensen (amtsborgmester)

Poul Christensen (født 7. januar 1942 i Gammel Kalvehave) er tidligere amtsborgmester i Storstrøms Amt (1984-1997) for Socialdemokratiet samt borgmester i Langebæk Kommune (1981-1984). Tidligere målmand på Kalvehave Idrætsforenings førstehold i 1960'erne.

Borgmestre fra Socialdemokraterne
Tidligere borgmestre fra Danmark
Amtsborgmestre fra Danmark
Personer i Kraks Blå Bog
Anders Heinrichsen

Anders Heinrichsen (født 17. februar 1980) er en dansk skuespiller.

Anders Heinrichsen er født i Nivå nord for København og uddannet fra Skuespillerskolen v/Aarhus Teater i 2008.

Spillefilmsdebuterede som seriemorderen Emil Bentzén i den svenske thriller Tatuerad Torso (baseret på en roman af Helene Tursten).  

Spillede kammerråd Lucas Dall i Daniel Denciks spillefilm Guldkysten, som foregår i 1836 på de danske besiddelser i Guinea efter, at slavehandlen officielt er ophørt.

Medvirkede senest i begge sæsoner af DRs dramaserie Bedrag som whistlebloweren Jens Kristian, samt i TV2s serier Badehotellet og Dicte.

Udvalgt filmografi

Tv-serier

Spillefilm

Teater 
 Den Stundesløse - Folketeatret (2014)
 Ikke Et Ord Om Robert Redford - Vendsyssel Teater (2013
 En Skærsommernatsdrøm - Det Kongelige Teater (2012)
 Svindedrengen - Holbæk Teater (2011)
 En Skærsommernatsdrøm - Holbæk Teater (2011)
 Dr. Caligaris Kabinet - Det kongelige Teater (2010)
 Mesteren og Margarita - Aarhus Teater (2010)
 Zonen - CaféTeatret (2009)
 Slottet - Aarhus Teater (2009)
 Det Gyldne Kompas - Aarhus Teater (2009)
 Lulu'' - Aarhus Teater (2008)

Referencer

Eksterne henvisninger 
 

Skuespillere fra Danmark
Jeffrén Suárez

Jeffrén Suárez (født 20. januar 1988) er en fodboldspiller der spiller i Grasshopper. Jeffren er født i Venezuela.

Tidligere har han spillet for FC Barcelona, Sporting Lissabon og Real Valladolid.

Eksterne henvisninger 

 

Fodboldspillere fra Spanien
Fodboldspillere fra FC Barcelona
Fodboldspillere fra FC Barcelona B
Marc Muniesa

Marc Muniesa (født 27. marts 1992) er en spansk fodboldspiller, der spiller i Lyngby Boldklub. Tidligere har Marc Muniesa spillet for Girona FC, Stoke City og FC Barcelona. Marc Muniesa er et at Barcelona´s unge talenter fra fodboldskolen La Masia. Han fik sin debut på det bedste mandskab i maj 2009 i en alder af 17 år og var således den næstyngste debutant i klubbens historie.

Eksterne henvisninger 

Fodboldspillere fra Spanien
Fodboldspillere fra Stoke City F.C.
Fodboldspillere fra FC Barcelona
Fodboldspillere fra Girona FC
Fodboldspillere fra Lyngby Boldklub
Fodboldspillere fra Al-Arabi SC
Fodboldspillere fra FC Barcelona B
Helene Blum

Helene Blum (født 1979 i Gelsted på Fyn) er en dansk sanger og musiker.

Karriere 
Blum er uddannet Det Fynske Musikkonservatorium, hvor hun i 2004 blev den første sanger uddannet fra folkemusiklinjen.

I 2006 udkom debutalbummet En Sød Og Liflig Klang, hvilket hun året efter modtog en Danish Music Awards Folk for i kategorien Årets Debut.

Hendes album En gang og altid blev udgivet i januar 2009 af Pile House Records. Værket fik gode anmeldelser, således fem stjerne af Jyllands Posten. Det fik tre ud af seks stjerner i musikmagasinet GAFFA. Liden sol albummet blev udgivet i 2010 og fik ligeledes gode anmeldelser.
Hendes fjerde album, Men med åbne øjne, udkom i 2013. Dette album blev udråbt til at være et af de 10 bedste folk albums i 2013 af det britiske tidsskrift The Daily Telegraph og fik fire ud af seks stjerner i GAFFA.

Hun er gift med violinisten Harald Haugaard, som hun har Helene Blum & Harald Haugaard Band sammen med. De har optrådt med koncerter i Danmark, Tyskland, Canada og Japan. I 2013 modtog de den prestigefyldte tyske musikpris Eiserne Eversteiner.

Den 1. februar 2017 udkom Blums femte soloalbum Dråber Af Tid.

Diskografi 
 2006 En sød og liflig klang
 2009 En gang og altid
 2010 Liden sol
 2013 Men med åbne øjne
 2016 Julerosen
 2017 Dråber af Tid

Med Helene Blum & Harald Haugaard Band
 2020 Strømmen

Referencer

Eksterne henvisninger 

 Helene Blums hjemmeside
 

Sangere fra Danmark
Folkemusikere fra Danmark
Poul Christensen (flertydig)

Poul eller Povl Christensen kan henvise til flere personer:

 Poul Christensen (1854-1935) – dansk landbrugsminister (B)
 Poul Givskov Christensen (1918-1978) – dansk chefredaktør
 Povl Christensen (vinhandler) (1901-1962) – dansk vinhandler og konsul
 Povl Christensen (1909-1977) – dansk kunstmaler og grafiker
 Povl Elo Christensen (1919-1981) – dansk overlæge
 Poul Christensen (1942- ) – dansk amtsborgmester og borgmester (A)
 Poul Erik Skov Christensen (født 1952) – forbundsformand for Fagligt Fælles Forbund
 Poul Harboe-Christensen (1869-1907) – dansk løber og forfatter
Stege Nor

Stege Nor er en lavvandet kystlagune beliggende øst og syd for Stege på Møn. Noret er cirka 7 km langt og op til 1,8 km bredt, med en gennemsnitsdybde på cirka halvanden meter, men op til tre meter på det dybeste. Noret har udløb til Stege Bugt gennem Stege Havn i den nordvestlige ende. Noret er en del af en  tunneldal, hvor der har løbet en smeltevandsflod under i sidste istid. Noret er EU-habitatområde under Natura 2000projektet.

Eksterne henvisninger 
Vandognatur.dk om område 180 Stege Nor
Geologiske lokaliteter

EU-habitatområder i Danmark
Vige i Danmark
Nor
Møn
Malasaña

Malasaña er et kvarter i centrum af Spaniens hovedstad Madrid.

Officielt hedder kvarteret "Barrio de las Maravillas" – vidundrenes kvarter – men kaldes overvejende Malasaña. Navnet knytter sig til myten om den unge syerske Manuela Malsaña, som blev myrdet af franske soldater ved Opstanden 2. maj 1808 i Madrid, beskyldt for at bringe våben til de spanske oprørerne i form af sine sakse.

I 1980'erne var området sammen med nabokvarteret Chueca udpræget bohemekvarter og centrum for den såkaldte Madrilenske Bevægelse.

I dag er kvarteret blandt de dyreste i Madrid, men er stadig hjemsted for mange kulturelle aktiviteter, barer, diskoteker mv.

Madrid
Kvarterer
La Movida Madrileña

La Movida Madrileña (da: Den Madrilenske Bevægelse) var en kulturel bevægelse, der opstod i slutningen af 1970'erne og 1980'erne i kølvandet på Spaniens overgang til demokrati. Oprindeligt var den centreret omkring Madrid, men spredte sig senere til andre storbyer i Spanien.
Bevægelsen var tydeligt inspireret af punkbevægelsen i bl.a. Holland.

Mest kendt fra denne bevægelse er formentlig filminstruktøren Pedro Almodóvar og i spansktalende lande også sangerinden Alaska.

Kultur i Spanien
Adolf Mackeprang

Adolf Henrik Mackeprang (5. februar 1833, på Langesø ved Odense – 16. marts 1911 på Frederiksberg) var en dansk dyremaler.

Han var søn af forpagter Johannes Mackeprang. (1785-1874) og Louise Adelaide født Stounder (1799-1878). En ung kunstner, Jørgen Christian Larsen, der skulle lære landbrug hos hans fader, gav ham den første undervisning i tegning; derpå kom han til København i malerlære og gennemgik samtidig Kunstakademiet, hvis mindre sølvmedalje han vandt 1859. Han var begyndt at udstille som landskabsmaler i 1857, men gik snart over til at lægge hovedvægten på dyrmaleriet, hvortil han, som opvokset under landlige forhold, havde gode forudsætninger. Efter at have haft nogen understøttelse til studierejser i indlandet fik han 1870-71 Akademiets udenlandske stipendium. Som frugt af rejsen udstillede han 1872-73 nogle billeder med italienske motiver; men han har ellers, både før og siden, holdt sig til fædrelandets dyreverden og, om han end ikke sjælden har malet både heste og køer, fortrinsvis dyr i vild tilstand, rådyr, harer, storke og med særlig forkærlighed ræven, hvis færd i hjemlig idyl eller på jagt han omhyggelig har eftersporet og gengiver med naturligt liv, friskhed og sandhed i farven. En Storkerede (udstilling 1870) vandt meget bifald og er gengiven i farvetryk. Billedet Raadyr blev (1875) købt til Den Kongelige Malerisamling. Mackeprang ægtede 1863 Emma Louise Christine Christensen, datter af medaljør Christen Christensen.

Note

Eksterne henvisninger 

 

Malere fra Danmark
Danskere i 1800-tallet
Personer fra Fyn
Dyremalere
Personer i Dansk Biografisk Leksikon
Adolf
Combus

Combus var et dansk statsligt busselskab, som blev oprettet i 1995 under navnet DSB Busser med Trafikministeriet som eneejer. I 1997 skiftede det navn til Combus. Selskabet kom imidlertid i økonomiske problemer på grund af underskudsgivende kørsel. I 2001 blev det solgt til Arriva.

Historie 
Combus' forhistorie går tilbage til 1. juli 1932, hvor DSB gik ind i rutebildrift. De første ruter var i Sønderjylland, men efterhånden fik man ruter overalt i landet. Nogle ruter blev overtaget fra private, hvilket til tider var kontroversielt. I efterkrigstiden blev der til gengæld oprettet ruter til erstatning for sidebaner og privatbaner, der blev nedlagt. Nogle steder kom man også til at køre bybusser. Kørslen var dog ikke jævnt fordelt. I nogle områder som på Fyn kørte der mange busser fra DSB, men i andre områder som i Nordjylland var de mere sjældne. I Hovedstadsområdet overgik linjer og busser til Hovedstadsområdets Trafikselskab (HT), der blev etableret som det første amtslige trafikselskab 1. oktober 1974. I resten af Danmark blev der etableret trafikselskaber i de enkelte amter omkring 1980, men her blev DSB entreprenør på linje med privatbanerne og de private busselskaber.

Fra 1994 blev amternes buskørsel udliciteret. DSB Busser blev i den forbindelse udskilt som offentligt ejet aktieselskab 14. juni 1995, fra 28. august 1997 med navnet Combus. Det nye selskab var meget aktiv med at byde i licitationerne, og man fik blandt andet igen kørsel i Hovedstadsområdet i 1997. Selskabet gav imidlertid så lave bud, at man fik underskud på kørslen for flere af trafikselskaberne. Fra 1998 havde selskabet derfor store økonomiske problemer. I både juni 1999 og december 2000 måtte staten træde til for at redde selskabet fra konkurs. Fra juli 1999 blev der desuden arbejdet på at gøre selskabet salgsmodent. 15. januar 2001 blev Combus så solgt til det britiske busselskab Arriva, som forinden allerede havde opkøbt Unibus i 1997 og Bus Danmark i 1999. Salgsprisen var symbolske 100 kr. Efterfølgende ophørte Combus som selskab 1. maj 2001, da Arriva videresolgte halvdelen af det til Connex Transport Danmark.

Referencer 

Busselskaber i Danmark
Etableret i 1995
Ophørt i 2001